text: Prinse-parret forlader Møgeltønder hen over sommeren
  01 juli 2014 kl. 12.41
  Prins Joachim og prinsesse Marie flytter til en begyndelse ind på Amalienborg i København. Flytningen vil ske hen over sommeren, oplyser hoffet.
  Hofmarskal Ove Ullerup oplyser til Ritzau, at prins Joachim og prinsesse Marie til en begyndelse flytter ind på Amalienborg i København.
  - Det er endnu for tidligt at sige noget om, hvor i københavnsområdet prins Joachim og prinsesse Marie ønsker at bosætte sig. Men parret har en bolig på Amalienborg, som de flytter til i første omgang. Flytningen vil ske hen over sommeren, siger han.
  